Keskkonnaamet 	
info@keskkonnaamet.ee	
Terviseamet 
info@terviseamet.ee	24.07.2026 nr 10-10/1797 - 1	

	
Pärnu mnt põhiprojekti, lõigus Estonia pst kuni Pärnu mnt viadukt, keskkonnamõju hindamise algatamise vajalikkuse kohta seisukoha küsimine		

Tulenevalt keskkonnamõju hindamise ja keskkonnajuhtimissüsteemi seaduse § 11 lg 2² küsime Teie seisukohta Pärnu mnt põhiprojekti, lõigus Estonia pst kuni Pärnu mnt viadukt, keskkonnamõju hindamise (edaspidi KMH) algatamise vajalikkuse üle otsustamisel.
Kavandatava tegevuse eesmärk on rekonstrueerida Pärnu maantee lõik Estonia puiestee ja Pärnu maantee viadukti vahel, rajades mõlemale poole tänavat ohutud, mugavad ja atraktiivsed jalgrattateed ning kujundades kaasaegne, kvaliteetne ja linnaruumi sobiv peatänava keskkond. Samuti parandada jalakäijate, jalgratturite ja ühistranspordi kasutajate liikumisvõimalusi, suurendada tänavaruumi kasutus- ja viibimisväärtust ning toetada kestlikku liikuvust, vähendades autotranspordist tulenevaid negatiivseid keskkonna- ja tervisemõjusid. 
Tallinna Keskkonna- ja Kommunaalamet on kaalunud KMH algatamise vajalikkust, ning leidnud, et KMH algatamine eelhinnangu põhjal ei ole vajalik. Vastavad põhjendused on toodud Tallinna Keskkonna- ja Kommunaalameti juhataja käskkirja eelnõus (lisa 2). Kirjale on lisatud LEMMA OÜ poolt koostatud „Pärnu mnt (Vabaduse väljak-Tondi tn) I etapi eskiisprojekti KMH eelhinnang“ (lisa 1). 
AS K-Projekt poolt koostatud „Pärnu mnt põhiprojekti koostamine lõigus Estonia pst kuni Pärnu mnt viadukt“ materjalid on leitavad ehitisregistrist menetluse nr 556886 või dokumendi nr 2611271/07744.	

Lugupidamisega	

(allkirjastatud digitaalselt)	
Liis Korp	
välisõhu ja keskkonnamüra spetsialist
osakonna juhataja ülesannetes	

Lisad:	Lisa 1. Pärnu mnt (Vabaduse väljak-Tondi tn) I etapi eskiisprojekti KMH eelhinnang.
Lisa 2. Tallinna Keskkonna- ja Kommunaalameti juhataja käskkirja eelnõu.	

Kärt Talimaa-Eelmaa
640 4771 kart.talimaa-eelmaa@tallinnlv.ee